Առանձնության առավելությունները (ֆիլմ)

**«Առանձնության առավելությունները»** (), ամերիկյան ֆիլմ՝ Սթիվեն Չբոսկու նույնանուն էպիսթոլարական վեպի էկրանավորումը, որի ռեժիսորը հենց Չբոսկին է։ Շնորհանդեսը կայացավ 2012 թվականի սեպտեմբերի 8-ին Տորոնտոյի կինոփառատոնում։ Ֆիլմը ստացավ «Անկախ ոգի» () մրցանակ որպես լավագույն դեբյուտային կինոնկար և հայտնվեց ԱՄՆ-ի կինոքննադատների ազգային միության կողմից սահմանված տարվա լավագույն 10 ֆիլմերի ցանկում։

## Սյուժե
Ֆիլմի իրադարձությունները ծավալվում են 1991 թվականի օգոստոսի 25-ից մինչև 1992 թվականի հունիսի 22-ը։ Վերջաբանը՝ 1992 թվականի օգոստոսի 23։

Գլխավոր հերոսը՝ Չառլին, դեռահաս ինտրովերտ է, ով իր 2 մտերիմ մարդկանց՝ հորաքույր Հելենի և լավագույն ընկեր Մայքլի մահից հետո գտնվում է դեպրեսիայի մեջ։ Մի անգամ մտնելով դասարան՝ Չառլին լսում է իր դասարանցիների խոսակցությունը մի տղայի մասին, ով կարողանում է լսել և հասկանալ։ Բացի դրանից նա չի քնել իրենցից ոչ մեկի հետ երեկույթի ժամանակ, չնայած ուներ այդպիսի հնարավորություն։ Իմանալով այդ տղայի հասցեն՝ Չառլին սկսում է նրան նամակներ գրել՝ ներկայացնելով իր մտքերը և անհանգստությունները, չնշելով իր հասցեն, իսկ անունները փոխում էր ուրիշ կամ նման անուններով։

Չառլին պատմում է իր մտերիմ ընկերոջ՝ Մայքլի տարօրինակ ինքնասպանության մասին, անգլերենի ուսուցչի մասին, ում ներկայացնում է որպես նոր ընկեր, քրոջ և նրա ընկերոջ, ինչպես նաև ընտանիքի մասին։ Հետո Չառլին պատմում է Պատրիկի մասին, ում հետ միասին հաճախում է տեխնոլոգիայի դասերին, և ում շատերը կոչում էին «Ոչինչ»։

Որոշ ժամանակ անց՝ դպրոցական ֆուտբոլային խաղին, Չառլին ծանոթանում է Սեմի հետ և այնուհետև իմանում է, որ Սեմը Պատրիկի խորթ քույրն է։ Չառլին սիրահարվում է Սեմին և պատմում է իր զգացմունքների մասին նրան, սակայն Սեմը, լինելով սիրային հարաբերությունների մեջ Քրեյգ անունով երիտասարդի հետ, խորհուրդ է տալիս Չառլիին մոռանալ իրեն։ Այդ ժամանակ Պատրիկը Չառլիին իրազեկում է տղաների և աղջիկների միջև եղած հարաբերությունների մասին։ Պատրիկը և Սեմը ծանոթացնում են Չառլիին Բոբի և իրենց ողջ շրջապատի հետ։ Չառլին իր կամքին հակառակ օգտագործում է թմրանյութեր։
Գլխավոր հերոսի կյանքը բավականին փոխվում է այդ ծանոթություններից հետո։ Չառլին իր առաջին սեռական փորձն է ունենում Մերի-Էլիզաբեթի հետ, բայց, ցավոք սրտի, նա չի կարողանում մոռանալ Սեմին։ Պատրիկը պատմում է, որ ինքը նույնասեռական է և հանդիպում է Բրեդի հետ։ Հետագայում նրանց հարաբերությունները դադարում են, քանի որ Բրեդի հայրը տեսնում է նրանց միասին։

Մի օր Բրեդի ընկերների պատճառով Պատրիկը ողջ ճաշարանի աչքի առաջ ընկնում է գետնին։ Սկսվում է կռիվ, որի ականատեսն է դառնում Չառլին։ Նա ուշաթափվում է, իսկ երբ ուշքի է գալիս, հասկանում է, որ փրկել է Պատրիկին։ Չառլիի և Սեմի ու Պատրիկի շրջապատի հետ ընկերությունը վերսկսվում է։
Սեմն ու Պատրիկը ավարտում են դպրոցը և գնում են ուրիշ քաղաք սովորելու։ Վերջին երեկոյի ժամանակ Սեմն ու Չառլին համբուրվում են՝ արտահայտելով իրենց զգացմունքները միմյանց հանդեպ։ Ընկերների հեռանալու պատճառով սկսված մտածմունքներից Չառլին նորից հիշում է հորաքույր Հելենին և իրեն է մեղավոր զգում նրա մահվան մեջ։ Չառլին չի դիմանում և իր մոտ տեղի է ունենում նյարդային համակարգի խանգարում։ Հիվանդանոցում Չառլին համաձայնում է օգտվել հոգեբանի խորհրդատվություններից և ավելի շատ է հիշում իր մանկությունը։

Ֆիլմի վերջում Չառլին, Սեմը և Պատրիկը անցնում են հենց այն թունելով, որը դարձել էր և իրենց, և հավերժության մի մասը։

## Դերասանական կազմ
* *[[Լոգան Լերման]]*, Պարոն Չառլիի և տիկին Կելմեկիսների որդին, Քրիսի և Քենդիսի եղբայրը, հորաքույր Հելենի զարմիկը, Մայքլի նախկին մտերիմ ընկերը։ Այժմ սիրահարված է Սեմին և հանդիպում է նրա հետ,
* *[[Էմմա Ուոթսոն]]*, Սեմ․ Պատրիկի խորթ քույրը (մոր կողմից), Քրեյգի նախկին ընկերուհին։ Հանդիպում է Չառլիի հետ,
* *[[Էզրա Միլլեր]]*, Պատրիկ․ նույնասեռական, Բրեդի նախկին ընկերը,
* *[[Մեյ Ուիթման]]*, Մերի-Էլիզաբեթ․ բուդդիստ և փանկ (), Չառլիի առաջին ընկերուհին, ով անպատասխան սիրով սիրահարված է նրան, Էլիսի մտերիմ ընկերուհին,
* *[[Էրին Վիլհելմի]]*, Էլիս․ Մերի-Էլիզաբեթի լավագույն ընկերուհին, հարուստ ընտանիքից է, սիրում է վամպիրներին և երազում է նկարահանվել ֆիլմերում,
* *Ջուլիա Գարներ*, Սյուզան․ Չառլիի հին ընկերուհիներից, բայց նրանք վերջերս չեն շփվում,
* *Ջոննի Սիմոնս*, Բրեդ․ Պատրիկի նախկին ընկերը,
* *Ռիս Թոմսոն*, Քրեյգ․ Սեմի նախկին ընկերը,
* *Փոլ Ռադ*, Պարոն Անդերսոն, անգլերենի ուսուցիչ,
* *Թոմ Սավինի*, Պարոն Կալախան․ տեխնոլոգիայի ուսուցիչ,
* *Քեյթ Ուոլշ*, Տիկին Կելմեկիս․ պարոն Կելմեկիսի կինը, Չառլիի,Քրիսի և Քենդիսի մայրը,
* *Դիլան Մակդերմոթ*, Պարոն Կելմեկիս․ տիկին Կելմեկիսի ամուսինը, Չառլիի, Քրիսի և Քենդիսի հայրը,
* *Մելանի Լինսկի*, Հելեն․ Չառլիի, Քրիսի և Քենդիսի հորաքույրը,
* *Զեյն Հոլթս*, Քրիս․ պարոն և տիկին Կելմեկիսների որդին, Քենդիսի և Չառլիի եղբայրը, հորաքույր Հելենի զարմիկը, համալսարանի ուսանող,
* *[[Նինա Դոբրև]]*, Քենդիս․ Կելմեկիսների դուստրը, Չառլիի և Քրիսի քույրը, հորաքույր Հելենի զարմուհին, Դերեքի նախկին ընկերուհին։

## Սաունդթրեկ

## Երաժշտություն

## Ծանոթագրություններ

## Արտաքին հղումներ
* 
*  
*  
*  
* 
* «Առանձնության առավելությունները»  Թվիթեր կայքում։

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:Summit Entertainment ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Գրական ստեղծագործությունների էկրանավորումներ
Կատեգորիա:ԼԳԲՏ ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր դպրոցի մասին
Կատեգորիա:Ֆիլմեր թմրանյութերի մասին
Կատեգորիա:Ֆիլմեր ինցեստի մասին
Կատեգորիա:Ֆիլմեր ինքնասպանության մասին
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:Ֆիլմեր, որոնց գործողությունները տեղի են ունենում 1991 թվականին
Կատեգորիա:Ֆիլմեր, որոնց գործողությունները տեղի են ունենում 1992 թվականին